હવે મકાનો બની ગયા બાદ નિયમ મુજબ મકાન પર એક તકતી લગાવવાની હોય છે જેમાં લાભાર્થીનું નામ,કોડ નંબર અને ગામનું નામ લખેલું હોય છે આ તકતી બે બાય એકની બનતી હોય છે અને જો લાભાર્થી આ તકતી જાતે બનાવે તો તેને ૭૫૦ થી ૮૦૦ રૂપિયા સુધીનો ખર્ચ આવતો હોય છે પરંતુ બોરસદ નગરપાલિકા સ્થિત પ્રધાનમંત્રી આવાસ યોજનાની ઓફિસમાં બેસતા કર્મચારીઓ દ્વારા આ તકતી બનાવવા માટે લાભાર્થી પાસેથી ૨૦૦૦ રૂપિયા જેટલી રકમ લેવામાં આવી રહી છે અને તે તકતી સંતરામપુરમાં ખાનગી વ્યક્તિ પાસે બનાવડાવવામાં આવી રહી છે આ બાબતે સ્થાનિક કાઉન્સિલર દ્વારા અહીંયા ઓફિસમાં બેસતા બાલકૃષ્ણ નામના કર્મચારીને પુછપરછ કરતા તેણે જણાવ્યું હતું કે ઘર બન્યા બાદ તેની પર તકતી લગાવી તેનો ફોટોગ્રાફ ઉપરની કચેરીમાં મોકલવાનો હોય છે પરંતુ લાભાર્થીઓ દ્વારા તકતી લગાવવામાં આળસ રાખવામાં આવતી હોય છે જેને લઇ તેઓ પાસેથી અમો પૈસા લઇ તકતી બનાવી આપીએ છીએ જયારે કાઉન્સિલર દ્વારા દ્વારા પૂછવામાં આવ્યું કે આ તકતી બાબતે કોઈ ટેન્ડર કે ઠરાવ કરવામાં આવ્યો હતો અને તકતીના ૨૦૦૦ રૂપિયા કોણે નક્કી કર્યા ત્યારે કર્મચારીએ જણાવ્યું હતું કે તકતી બાબતે કોઈ ટેન્ડર કે ઠરાવ કરવામાં આવ્યો નથી અને ૨૦૦૦ રૂપિયા અમે નક્કી કર્યા છે.